CELEX: E2015P0035
Language: fi
Date: 2015-12-22 00:00:00
Title: EFTAn valvontaviranomaisen 22 päivänä joulukuuta 2015 Norjan kuningaskuntaa vastaan nostama kanne (Asia E-35/15)

16.6.2016   
            
            
               FI
            
            
               Euroopan unionin virallinen lehti
            
            
               C 216/13
            
         EFTAn valvontaviranomaisen 22 päivänä joulukuuta 2015 Norjan kuningaskuntaa vastaan nostama kanne
   (Asia E-35/15)
   (2016/C 216/10)
   EFTAn valvontaviranomainen, Rue Belliard 35, 1040 Bryssel, Belgia, asiamiehinään Carsten Zatschler, Markus Schneider ja Øyvind Bø, nosti 22 päivänä joulukuuta 2015 EFTAn tuomioistuimessa kanteen Norjan kuningaskuntaa vastaan.
   EFTAn valvontaviranomainen on pyytänyt EFTAn tuomioistuinta
   
               1.
            
            
               toteamaan, että Norjan kuningaskunta on jättänyt noudattamatta Euroopan talousalueesta tehdyn sopimuksen liitteessä XIII olevassa 56 i kohdassa tarkoitetun säädöksen (Euroopan parlamentin ja neuvoston direktiivi 2000/59/EY, annettu 27 päivänä marraskuuta 2000, aluksella syntyvän jätteen ja lastijäämien vastaanottolaitteista satamissa) mukaiset velvoitteensa asetetussa määräajassa
               
                           a.
                        
                        
                           jättäessään laatimatta ja panematta täytäntöön kunkin Norjan sataman osalta asianmukaisen jätteen vastaanotto- ja käsittelysuunnitelman direktiivin 2000/59/EY 5 artiklan 1 kohdan mukaisesti,
                        
                     
                           b.
                        
                        
                           jättäessään arvioimatta ja hyväksymättä kunkin Norjan sataman osalta jätteen vastaanotto- ja käsittelysuunnitelmat, valvomatta niiden täytäntöönpanoa ja huolehtimatta siitä, että ne hyväksytetään uudelleen vähintään joka kolmas vuosi direktiivin 2000/59/EY 5 artiklan 3 kohdan mukaisesti ja
                        
                     
                           c.
                        
                        
                           jättäessään takaamatta, että kussakin Norjan satamassa on käytettävissä asianmukaiset jätteen vastaanottolaitteet, jotka vastaavat satamaa yleensä käyttävien alusten tarpeita aiheuttamatta niille kohtuutonta viivästystä direktiivin 2000/59/EY 4 artiklan 1 kohdan mukaisesti;
                        
                     
         
               2.
            
            
               velvoittamaan vastaajan korvaamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               EFTAn valvontaviranomainen katsoo, että Norjan kuningaskunta ei ole noudattanut määräajassa direktiivin 2000/59/EY, jäljempänä ’direktiivi’ tai ”satamien vastaanottolaitteita koskeva direktiivi”, mukaisia meriympäristön suojelun keskeisiä velvoitteita.
            
         
               —
            
            
               Jotta voitaisiin vähentää aluksella syntyvän jätteen ja lastijäämien päästämistä mereen, direktiivissä edellytetään ETA-valtioiden varmistavan, että kaikissa niiden satamissa on saatavilla asianmukaiset jätteen vastaanottolaitteet, jotka pystyvät ottamaan vastaan aluksella syntyvää jätettä ja lastijäämiä, ja laativan ja panevan täytäntöön jätteen vastaanotto- ja käsittelysuunnitelman kullekin satamalle.
            
         
               —
            
            
               Norjan viranomaiset ilmoittivat EFTAn valvontaviranomaiselle 23 päivänä lokakuuta 2007, että satamien vastaanottolaitteita koskeva direktiivi oli saatettu osaksi kansallista lainsäädäntöä.
            
         
               —
            
            
               Euroopan meriturvallisuusvirasto teki EFTAn valvontaviranomaisen pyynnöstä tarkastuksen ja toimitti 28 päivänä syyskuuta 2010 kertomuksen, jossa esitettiin muun muassa Norjan puutteet direktiivin noudattamisessa.
            
         
               —
            
            
               EFTAn valvontaviranomainen antoi 10 päivänä heinäkuuta 2013 perustellun lausunnon, jossa todettiin, että Norja oli laiminlyönyt muun muassa direktiivin 4 artiklan 1 kohdan, 5 artiklan 1 kohdan ja 5 artiklan 3 kohdan mukaiset velvoitteensa. Norjaa kehotettiin toteuttamaan tarvittavat toimenpiteet perustellun lausunnon noudattamiseksi viimeistään 10 päivänä syyskuuta 2013.
            
         
               —
            
            
               EFTAn valvontaviranomainen toteaa, että Norja laiminlöi velvoitteensa jättäessään i) laatimatta ja panematta täytäntöön kunkin Norjan sataman osalta asianmukaisen jätteen vastaanotto- ja käsittelysuunnitelman direktiivin 5 artiklan 1 kohdan mukaisesti, ii) arvioimatta ja hyväksymättä jätteen vastaanotto- ja käsittelysuunnitelmat, valvomatta niiden täytäntöönpanoa ja huolehtimatta siitä, että ne hyväksytetään uudelleen vähintään joka kolmas vuosi direktiivin 5 artiklan 3 kohdan mukaisesti ja iii) takaamatta, että satamissa on käytettävissä asianmukaiset jätteen vastaanottolaitteet direktiivin 4 artiklan 1 kohdan mukaisesti.